Հռոդոս (քաղաք)

**Հռոդոս** (), Հունաստանի Դոդեկանես կղզիների գլխավոր քաղաքը և նավահանգիստը (Դոդեկանես նոմոս)։ Գտնվում է Հռոդոս կղզու վրա, Եգեյան ծովի ափին։ 2011 թվականին բնակչության թիվը կազմում էր 49,541 մարդ։ Առևտրային և զբոսաշրջային կենտրոն է։ Քաղաքում գործում են գյուղատնտեսական արտադրանքի վերամշակմամբ զբաղվող ձեռնարկություններ։ Զարգացած է ձկնորսությունը։

Քաղաքում է գտնվել Հռոդոսի կոթողը՝ աշխարհի յոթ հրաշալիքներից մեկը։ Այժմ զբոսաշրջիկներին գրավում է Համաշխարհային ժառանգության հուշարձաններից մեկը՝ Հռոդոսի ամրոցը, որը հիմնադրվել է Միջին դարերում որպես հիվանդախնամների միաբանության ասպետական կարգի շտաբ կայան։

## Պատմություն
### Անտիկ Հռոդոս
Անտիկ Հռոդոսը հիմնադրվել է մ.թ.ա. 408 թվականին՝ կղզու երեք քաղաք-պետությունների (Կամիրա, Յալիսյա և Լինդա) մեկ միասնական քաղաք հիմնելու ընդհանուր որոշման համաձայն։

Քաղաքի համար վայր է ընտրվել կղզու ամենահյուսիսային մասը, որտեղից հնարավոր կլիներ վերահսկել նավերը, որոնք նավարկում են Եգեյան ծովի արևելյան հատվածում։

### Բյուզանդական Հռոդոս
Բյուզանդական ժամանակաշրջանում (մ.թ. 4-րդ դար-1309 թվական) Հռոդոս քաղաքն եղել է Կիվիրեոտի թեմի մայրաքաղաքը։ Քաղաքը համարվում էր կարևոր ծովային և ռազմական բազա և ուղղափառ միտրոպոլիտի նստավայրը։

515 թվականի երկրաշարժի ժամանակ քաղաքը զգալիորեն ավերվել է, ինչից հետո սկսեց զբաղեցնել ավելի փոքր տարածք, քան անտիկ ժամանակներում։

### Նոր քաղաք
Նոր քաղաքն ի հայտ է եկել 1522 թվականի Հռոդոսի գրավումից հետո բնակիչների ամրոցի պատերից դուրս գտնվող տարածքում վերաբնակվելու արդյունքում։ Սակայն հիմնական կառույցները և վերակառուցողական աշխատանքները հիմնականում վերաբերում են իտալական օկուպացիայի ժամանակաշրջանին (քաղաքի գլխավոր նախագիծը կազմել և 1926 թվականին իրականացրել է ճարտարապետ Ֆլորեստանո դի Ֆաուստոն)։ Նույն ժամանակ իտալացիները քաղաքը զարդարել են նեոգոթիկ և վենետիկյան ոճի կառույցներով, որոնցից շատերը պահպանվել են մինչ օրս։

## Բնակչություն

## Կլիմա
Հռոդոսի կլիման միջերկրածովյան է, օդի միջին ջերմաստիճանը կազմում է 18-20 °С, մեղմ ձմեռներով և հով ամառներով, ինչը պայմանավորված է հյուսիսարևելյան քամիներով, արևոտ օրերի մեծ քանակությամբ (տարեկան մոտ 300 օր) և բարձր խոնավությամբ։

## Միջազգային հարաբերություններ
### Հյուպատոսություններ
Օտարերկրյա պետությունների հյուպատոսությունները Հռոդոս քաղաքում.
# 
# 
# 
# 
# 
# 
# 
# 
# 
# 
# 
# 
# 

### Քույր-քաղաքներ
Հռոդոս քաղաքն ունի 13 քույր-քաղաքներ՝
#  Ավիլա (Իսպանիա)
#  Նյու Բրաունֆելս (ԱՄՆ)
#  Կոնշ-ան-Ուշ (Ֆրանսիա)
#  Գրիս (ԱՄՆ)
#  Լիմասոլ (Կիպրոս)
#  Պերթ (Ավստրալիա)
#  Պուեբլա դե Սարագոսա (Մեքսիկա)
#  Ռոդ Այլենդ (ԱՄՆ)
#  Ռոսաս (Իսպանիա)
#  Վալետա (Մալթա)
#  Վիսբյու (Շվեդիա)
#  Յալթա (Ռուսաստան)
#  Պիզա (Իտալիա)

## Պատկերասրահ


Պատկեր:Rhodes Acropolis1 tango7174.jpg|Անտիկ թատրոն՝ Հռոդոսի միջնաբերդը]
Պատկեր:Temple of Aphrodite, Rhodes 2010 2.jpg|Աֆրոդիտեի տաճարի ավերակները, մ.թ.ա. մոտ 3-րդ դար
Պատկեր:Laokoon1.jpg|*Լաոկոոն և և նրա որդիները*, Մեծ Մագիստրոսի դղյակը
Պատկեր:3Mulini.jpg|Հողմաղացներ
Պատկեր:Bronze deer, Rhodes 01.jpg|Բրոնզե եղնիկը նավահանգստում
Պատկեր:Fort Saint Nicolas Rhodes.jpg|Սուրբ Նիկոլայի ամրոց

Պատկեր:Francis of Assisi in Rhodes P8220652.JPG| Ֆրանցիսկ Ասսիզեցու արձանը միջնադարյան քաղաքում
Պատկեր:Main Post office in Rhodes.jpg|Գլխավոր փոստային բաժանմունք
Պատկեր:Old street rhodes.jpg|Հին փողոց
Պատկեր:Pitaroudia.jpg|*Պիտարուդիա*՝ ավանդական ուտեստ Հռոդոսից և Դոդեկանեսից



## Ծանոթագրություններ

## Արտաքին հղումներ
* City of Rhodes website
* Prefecture website
* Region website 
* Rhodes Free Directory website 

Կատեգորիա:Համաշխարհային ժառանգություն Հունաստանում
Կատեգորիա:Հին Հունաստանի քաղաքներ
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի քաղաքներ
Կատեգորիա:Միջերկրական ծովի նավահանգիստներ